Държавен вестник, бр. 56, 2011 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  56
Г л а в а  ч е т в ъ р т а
СТОПАНИСВАНЕ И ИЗПОЛЗВАНЕ НА 
ВОДНОСТОПАНСКИТЕ СИСТЕМИ И СЪ­
ОРЪЖЕНИЯ
Чл. 86. (1) Дейностите, свързани с експлоата­
ция, обезопасяване, ремонт, рехабилитация или 
ликвидация на водностопански системи и съоръ­
жения, се осъществяват съгласно изискванията 
на ЗВ, Наредба № 13 от 2004 г. за условията 
и реда за осъществяване на техническата екс­
плоатация на язовирните стени и съоръженията 
към тях и Правилника за правилна и безопасна 
експлоатация и поддържане на съоръженията 
от хидромелиоративната инфраструктура (ДВ, 
бр. 97 от 2004 г.).
(2) Собствениците и ползвателите на вод­
ностопански системи и съоръжения, включи­
телно хвостохранилища и шламохранилища, 
са длъжни да ги поддържат в техническа 
изправност.
(3) Водностопанските системи и съоръжения 
се използват според тяхното предназначение.
Чл. 87. (1) За съоръжения, построени в не­
коригирани участъци на реки извън границите 
на населени места като част от водностопански 
системи, изгубили вече първоначалното си 
предназначение, както и самостоятелни такива 
и за които няма издадени разрешителни по ЗВ, 
се водят електронни регистри.
(2) Регистрите по ал. 1 се водят от басей­
новите дирекции и съдържат информация за:
1. воден обект, поречие; 
2. местоположение – местност, населено 
място, община, област;
3. надморска височина, географски коор­
динати;
4. вид на съоръжението;
5. технически параметри на съоръжението;
6. състоянието на съоръжението;
7. собственик или ползвател, правоприемник;
8. периодичност на технически контрол на 
съоръжението;
9. наличие на зона за защита на водите.
Чл. 88. Кметовете на общини изготвят и 
представят в басейновата дирекция справка, 
включваща данни за местоположението, соб­
ствеността и състоянието на съоръженията по 
чл. 87, намиращи се на територията на тяхната 
община.
Чл. 89. (1) Собствениците на съоръжени­
ята по чл. 87 подават писмена информация 
до басейновата дирекция за вписването им в 
регистъра. 
(2) Информацията по ал. 1 съдържа данни за:
1. воден обект, поречие; 
2. местоположение – местност, населено 
място, община, област;
3. надморска височина, географски коор­
динати; 
4. вид на съоръжението;
5. предназначение на съоръжението;
6. година на изграждане;
7. оценка на състоянието на съоръжението;
8. необходими мерки за достигане на целите, 
за които е изградено;
9. наличие на проектна или екзекутивна 
документация на съоръжението;
10. технически параметри на съоръжението;
11. собственик или ползвател, правопри­
емник;
12. оценка за ползите и вредите от същест­
вуването на съоръжението;
13. заключение – препоръки за постигане 
на стабилитет и надеждност или предложение 
за ликвидация.
(3) Информацията по ал. 1 се възлага за из­
пълнение на правоспособни магистър-инженери 
от собственика на съоръжението.
Чл. 90. (1) Басейновите дирекции контроли­
рат използването и състоянието на съоръженията 
по чл. 87 чрез периодични технически огледи, 
за което се съставя протокол.
(2) Периодичността на техническия контрол 
се определя от вида и състоянието на съоръже­
нието, както и от условията, при които работят, 
и се отразява в протокола по ал. 1.
Чл. 91. (1) Когато съоръженията не са тех­
нически изправни и/или не изпълняват своето 
предназначение, нарушават проводимостта, 
представляват заплаха за функционалността 
на други съоръжения и тяхната реконструкция 
и рехабилитация е финансово или технически 
необоснована, се пристъпва към тяхната лик­
видация или възстановяване.
(2) Към ликвидация се пристъпва по пред­
ложение на собственика или по преценка на 
басейновата дирекция след оценка на състо­
янието на съоръжението по ал. 1, доказваща 
невъзможността съоръжението да се ползва за 
целите, за които е изградено, и да бъде реха­
билитирано или реконструирано. 
(3) Реконструкцията, рехабилитацията и 
ликвидирането на съоръжения се извършва 
от собственика, а при неустановен конкретен 
собственик – от общината, при спазване на 
действащата нормативна уредба, без дейността 
по ликвидиране да доведе до нарушаване на 
проводимостта на речното легло. Ликвида­
цията се извършва в съответствие с изготвен 
от правоспособен магистър-инженер проект, 
съгласуван от басейновата дирекция.
(4) Копие от протокола за извършената 
ликвидация се изпраща в басейновата дирекция.
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. „Аварийна зона“ е зоната в акваторията 
на язовирното езеро, в която при необходи­
мост от  рязко понижаване на водното ниво 
е възможно да бъдат преместени садките за 
аквакултури. Зоната се определя в заповедта 
на изпълнителния директор на ИАРА съгласно 
чл. 5 от Наредба № 37 от 2008 г. за ползва­